***Iziđi i biraj DOBRO!***

***Županijska neovisna lista***

***Dj. broj: 18/2018***

***26. 09. 2018. godine***

***Priopćenje za javnost***

***Hokus-pokus premijer Jozić***

Nedavno se, nastupajući u programu jedne regionalne televizije, aktualni predsjednik Vlade Hercegbosanske županije i nositelj liste HDZ-a BiH za Županijsku skupštinu gosp. Ivan Jozić pohvalio kako je upravo on, nakon šesnaest godina čekanja, zaslužan za završetak izgradnje stambene zgrade za branitelje u Livnu.

Da nije predizborno vrijeme i da ne znamo koliko je sposoban Jozić, pomislili bismo da je preko noći dobio čarobnjačke moći i tako postao prvi hokus-pokus premijer Hercegbosanske županije.

No realnost je mnogo surovija i pokazuje kako se ovaj donedavni pravnik u lokalnom vodoopskrbnom poduzeću brzo prilagodio HDZ-ovskom mentalietu lažnih lidera koji bez ikakave zadrške i stida pripisuju sebi tuđe zasluge.

Naime, notorna je činjenica da apsolutne zasluge za završetak ove zgrade pripadaju bivšem premijeru Drašku Daliću. To znaju svi oni koji su bili uključeni u proces izgradnje kao i sama javnost kroz medijske objave. Svi, osim izgleda aktualnog premijera.

Nakon TV nastupa, Joziću se priča o njegovim zaslugama za braniteljsku zgradu toliko osladila da ju je počeo ponavljati na svim stranačkim predizbornim skupovima. Valjda je duboko uvjeren da će upornim ponavljanjem laž pretvoriti u istinu.

Umjesto čarobnjaštvom, aktualni Premijer bi se trebao educirati o osnovama makroekonomije i politike kako opet ne bi djelovao jadan i smiješan pored drugih predsjednika županijskih vlada koji suvereno govore o rastu BDP-a, rastu strateških industrija, smanjenju nezaposlenosti i poboljšanju životnog standarda.

Tada sigurno ne bi onako samouvjereno govorio o dvije, za našu ekonomsku realnost, žalosne mjere njegove Vlade: dječjim doplatcima od 30 KM i sufinanciranju kamata poduzetnicima.

S poštovanjem,

Presjednik ŽNL:

Draško Dalić

***Iziđi i biraj DOBRO!***